CELEX: 32018D0821
Language: sk
Date: 2018-06-01 00:00:00
Title: Vykonávacie rozhodnutie Komisie (EÚ) 2018/821 z 1. júna 2018, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch [oznámené pod číslom C(2018) 3649] (Text s významom pre EHP)

4.6.2018   
               
               
                  SK
               
               
                  Úradný vestník Európskej únie
               
               
                  L 137/35
               
            VYKONÁVACIE ROZHODNUTIE KOMISIE (EÚ) 2018/821
      z 1. júna 2018,
      ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch
      
         
            [oznámené pod číslom C(2018) 3649]
         
      
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
      so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
      keďže:
      
                  (1)
               
               
                  Vykonávacie rozhodnutie Komisie (EÚ) 2017/247 (3) bolo prijaté v nadväznosti na výskyt ohnísk vysokopatogénnej aviárnej influenzy podtypu H5 vo viacerých členských štátoch (ďalej len „dotknuté členské štáty“) a na zriadenie ochranných pásiem a pásiem dozoru (ďalej len „pásma dohľadu“) príslušnými orgánmi dotknutých členských štátov v súlade s článkom 16 ods. 1 smernice Rady 2005/94/ES (4).
               
            
                  (2)
               
               
                  Vo vykonávacom rozhodnutí (EÚ) 2017/247 sa stanovuje, že ochranné pásma a pásma dohľadu, ktoré zriadili príslušné orgány dotknutých členských štátov v súlade so smernicou 2005/94/ES, majú zahŕňať aspoň oblasti vymedzené ako ochranné pásma a pásma dohľadu v prílohe k danému vykonávaciemu rozhodnutiu. Vo vykonávacom rozhodnutí (EÚ) 2017/247 sa takisto stanovuje, že opatrenia, ktoré sa majú uplatňovať v ochranných pásmach a pásmach dohľadu, ako sa stanovuje v článku 29 ods. 1 a článku 31 smernice 2005/94/ES, sa majú zachovať aspoň do dní uvedených pre príslušné pásma v prílohe k danému vykonávaciemu rozhodnutiu.
               
            
                  (3)
               
               
                  Odo dňa prijatia vykonávacieho rozhodnutia (EÚ) 2017/247 bolo toto rozhodnutie niekoľkokrát zmenené, aby sa zohľadnil vývoj epidemiologickej situácie v Únii v súvislosti s aviárnou influenzou. Konkrétne treba spomenúť zmenu vykonávacieho rozhodnutia (EÚ) 2017/247 vykonávacím rozhodnutím Komisie (EÚ) 2017/696 (5), ku ktorej došlo s cieľom stanoviť pravidlá odosielania zásielok jednodňových kurčiat z oblastí, ktoré sa vymedzujú v prílohe k vykonávaciemu rozhodnutiu (EÚ) 2017/247. V uvedenej zmene sa zohľadnila skutočnosť, že jednodňové kurčatá predstavujú v porovnaní s inými hydinárskymi komoditami iba veľmi malé riziko šírenia vysokopatogénnej aviárnej influenzy.
               
            
                  (4)
               
               
                  Vykonávacie rozhodnutie (EÚ) 2017/247 bolo takisto následne zmenené vykonávacím rozhodnutím Komisie (EÚ) 2017/1841 (6) s cieľom posilniť opatrenia na kontrolu chorôb uplatniteľné v prípade, že existuje zvýšené riziko šírenia vysokopatogénnej aviárnej influenzy. V dôsledku toho sa v súčasnosti vo vykonávacom rozhodnutí (EÚ) 2017/247 stanovuje na úrovni Únie zriadenie ďalších pásiem s obmedzeným pohybom v dotknutých členských štátoch podľa článku 16 ods. 4 smernice 2005/94/ES v nadväznosti na výskyt ohniska alebo ohnísk vysokopatogénnej aviárnej influenzy, ako aj trvanie opatrení, ktoré sa v nich majú uplatňovať. Vo vykonávacom rozhodnutí (EÚ) 2017/247 sa v súčasnosti stanovujú aj pravidlá týkajúce sa odosielania živej hydiny, jednodňových kurčiat a násadových vajec z ďalších pásiem s obmedzeným pohybom do iných členských štátov, a to s výhradou splnenia určitých podmienok.
               
            
                  (5)
               
               
                  Okrem toho bola niekoľkokrát zmenená príloha k vykonávaciemu rozhodnutiu (EÚ) 2017/247, a to najmä preto, aby sa zohľadnili zmeny hraníc ochranných pásiem a pásiem dohľadu zriadených príslušnými členskými štátmi v súlade so smernicou 2005/94/ES.
               
            
                  (6)
               
               
                  Príloha k vykonávaciemu rozhodnutiu (EÚ) 2017/247 bola naposledy zmenená vykonávacím rozhodnutím Komisie (EÚ) 2018/697 (7) po tom, ako Bulharsko oznámilo Komisii výskyt ďalších ohnísk vysokopatogénnej aviárnej influenzy podtypu H5 v chovoch hydiny v regióne Plovdiv tohto členského štátu. Bulharsko takisto oznámilo Komisii, že v nadväznosti na uvedený najnovší výskyt ohnísk prijalo všetky potrebné opatrenia, ktoré sa vyžadujú podľa smernice 2005/94/ES, vrátane zriadenia ochranných pásiem a pásiem dohľadu okolo infikovaných chovov hydiny.
               
            
                  (7)
               
               
                  Odo dňa poslednej zmeny vo vykonávacom rozhodnutí (EÚ) 2017/247 zavedenej vykonávacím rozhodnutím (EÚ) 2018/697 Bulharsko oznámilo Komisii výskyt ďalšieho ohniska vysokopatogénnej aviárnej influenzy podtypu H5N8 v chove hydiny v regióne Dobrič tohto členského štátu.
               
            
                  (8)
               
               
                  Bulharsko takisto oznámilo Komisii, že v nadväznosti na tento nový výskyt ohniska prijalo potrebné opatrenia, ktoré sa vyžadujú podľa smernice 2005/94/ES, vrátane zriadenia ochranného pásma a pásma dohľadu okolo infikovaného chovu hydiny v tomto členskom štáte.
               
            
                  (9)
               
               
                  Komisia v spolupráci s Bulharskom preskúmala uvedené opatrenia, a ubezpečila sa, že hranice ochranného pásma a pásma dohľadu, ktoré zriadili príslušné orgány Bulharska, sú v dostatočnej vzdialenosti od chovu hydiny s potvrdeným novým výskytom ohniska.
               
            
                  (10)
               
               
                  S cieľom predísť zbytočnému narušeniu obchodu v rámci Únie a vyhnúť sa vytváraniu neodôvodnených prekážok obchodu tretími krajinami je nevyhnutné, aby sa ochranné pásmo a pásmo dohľadu, ktoré boli zriadené v Bulharsku v súlade so smernicou 2005/94/ES v nadväznosti na nový výskyt ohniska vysokopatogénnej aviárnej influenzy v tomto členskom štáte, urýchlene vymedzili v spolupráci s uvedeným členským štátom na úrovni Únie.
               
            
                  (11)
               
               
                  Vykonávacie rozhodnutie (EÚ) 2017/247 by sa preto malo aktualizovať, aby sa zohľadnila aktuálna epidemiologická situácia v Bulharsku, pokiaľ ide o vysokopatogénnu aviárnu influenzu. V prílohe k vykonávaciemu rozhodnutiu (EÚ) 2017/247 by sa mali uvádzať najmä novozriadené ochranné pásmo a pásmo dohľadu v Bulharsku, na ktoré sa v súčasnosti vzťahujú obmedzenia v súlade so smernicou 2005/94/ES.
               
            
                  (12)
               
               
                  Príloha k vykonávaciemu rozhodnutiu (EÚ) 2017/247 by sa preto mala zmeniť s cieľom aktualizovať regionalizáciu na úrovni Únie tak, aby v nej bolo zahrnuté ochranné pásmo a pásmo dohľadu zriadené v Bulharsku v súlade so smernicou 2005/94/ES v nadväznosti na nový výskyt ohniska vysokopatogénnej aviárnej influenzy v tomto členskom štáte, ako aj trvanie obmedzení uplatniteľných v týchto pásmach.
               
            
                  (13)
               
               
                  Vykonávacie rozhodnutie (EÚ) 2017/247 by sa preto malo zodpovedajúcim spôsobom zmeniť.
               
            
                  (14)
               
               
                  Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
               
            PRIJALA TOTO ROZHODNUTIE:
      Článok 1
      Príloha k vykonávaciemu rozhodnutiu (EÚ) 2017/247 sa mení v súlade s prílohou k tomuto rozhodnutiu.
      Článok 2
      Toto rozhodnutie je určené členským štátom.
      
         V Bruseli 1. júna 2018
         
            
               Za Komisiu
            
            Vytenis ANDRIUKAITIS
            
               člen Komisie
            
         
      
      
         (1)  Ú. v. ES L 395, 30.12.1989, s. 13.
      
         (2)  Ú. v. ES L 224, 18.8.1990, s. 29.
      
         (3)  Vykonávacie rozhodnutie Komisie (EÚ) 2017/247 z 9. februára 2017 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 36, 11.2.2017, s. 62).
      
         (4)  Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16).
      
         (5)  Vykonávacie rozhodnutie Komisie (EÚ) 2017/696 z 11. apríla 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 101, 13.4.2017, s. 80).
      
         (6)  Vykonávacie rozhodnutie Komisie (EÚ) 2017/1841 z 10. októbra 2017, ktorým sa mení vykonávacie rozhodnutie (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 261, 11.10.2017, s. 26).
      
         (7)  Vykonávacie rozhodnutie Komisie (EÚ) 2018/697 zo 7. mája 2018, ktorým sa mení príloha k vykonávaciemu rozhodnutiu (EÚ) 2017/247 o ochranných opatreniach v súvislosti s výskytom ohnísk vysokopatogénnej aviárnej influenzy v určitých členských štátoch (Ú. v. EÚ L 117, 8.5.2018, s. 23).
      
         PRÍLOHA
         Príloha k vykonávaciemu rozhodnutiu (EÚ) 2017/247 sa mení takto:
         
                     1.
                  
                  
                     V časti A sa zápis týkajúci sa Bulharska nahrádza takto:
                     „Členský štát: Bulharsko
                     
                     
                                 Oblasť:
                              
                              
                                 Deň ukončenia uplatňovania podľa článku 29 ods. 1 smernice 2005/94/ES
                              
                           
                                 Dobrich region:
                              
                           
                                 Municipality of Dobrich:
                                 
                                             —
                                          
                                          
                                             Stefanovo
                                          
                                       
                              
                                 17.6.2018“
                              
                           
               
                     2.
                  
                  
                     V časti B sa zápis týkajúci sa Bulharska nahrádza takto:
                     „Členský štát: Bulharsko
                     
                     
                                 Oblasť:
                              
                              
                                 Deň ukončenia uplatňovania podľa článku 31 smernice 2005/94/ES
                              
                           
                                 Plovdiv region:
                              
                           
                                 Municipality of Maritsa:
                                 
                                             —
                                          
                                          
                                             Graf Ignatievo
                                          
                                       
                              
                                 od 23.5.2018 do 31.5.2018
                              
                           
                                 Municipality of Rakovski:
                                 
                                             —
                                          
                                          
                                             Rakovski
                                          
                                       
                                             —
                                          
                                          
                                             Shishmantsi
                                          
                                       
                                             —
                                          
                                          
                                             Bolyarino
                                          
                                       
                                             —
                                          
                                          
                                             Stryama
                                          
                                       
                                             —
                                          
                                          
                                             Momino selo
                                          
                                       Municipality of Maritsa:
                                 
                                             —
                                          
                                          
                                             Trilistnik
                                          
                                       
                                             —
                                          
                                          
                                             Yasno pole
                                          
                                       
                                             —
                                          
                                          
                                             Manole
                                          
                                       
                                             —
                                          
                                          
                                             Manolsko Konare
                                          
                                       Municipality of Kaloyanovo:
                                 
                                             —
                                          
                                          
                                             Glavatar
                                          
                                       Municipality of Brezovo:
                                 
                                             —
                                          
                                          
                                             Otets Kirilovo
                                          
                                       
                                             —
                                          
                                          
                                             Padarsko
                                          
                                       
                                             —
                                          
                                          
                                             Borets
                                          
                                       
                              
                                 31.5.2018
                              
                           
                                 Dobrich Region:
                              
                           
                                 Municipality of Dobrich:
                                 
                                             —
                                          
                                          
                                             Stefanovo
                                          
                                       
                              
                                 od 18.6.2018 do 26.6.2018
                              
                           
                                 Municipality of Dobrich:
                                 
                                             —
                                          
                                          
                                             Bogdan
                                          
                                       
                                             —
                                          
                                          
                                             Branishte
                                          
                                       
                                             —
                                          
                                          
                                             Dobrich
                                          
                                       
                                             —
                                          
                                          
                                             Donchevo
                                          
                                       
                                             —
                                          
                                          
                                             Draganovo
                                          
                                       
                                             —
                                          
                                          
                                             Opanets
                                          
                                       
                                             —
                                          
                                          
                                             Pchelino
                                          
                                       
                                             —
                                          
                                          
                                             Plachi Dol
                                          
                                       
                                             —
                                          
                                          
                                             Popgrigorovo
                                          
                                       
                                             —
                                          
                                          
                                             Slaveevo
                                          
                                       
                                             —
                                          
                                          
                                             Sokolnik
                                          
                                       
                                             —
                                          
                                          
                                             Stozher
                                          
                                       
                              
                                 26.6.2018“